CELEX: 32007D0837
Language: da
Date: 2007-11-30 00:00:00
Title: 2007/837/EF: Kommissionens beslutning af 30. november 2007 om gennemførelse af Europa-Parlamentets og Rådets beslutning nr. 575/2007/EF for så vidt angår vedtagelsen af de strategiske retningslinjer for 2008-2013 (meddelt under nummer K(2007) 5822)

15.12.2007   
            
            
               DA
            
            
               Den Europæiske Unions Tidende
            
            
               L 330/48
            
         
      KOMMISSIONENS BESLUTNING
   
   af 30. november 2007
   om gennemførelse af Europa-Parlamentets og Rådets beslutning nr. 575/2007/EF for så vidt angår vedtagelsen af de strategiske retningslinjer for 2008-2013
   (meddelt under nummer K(2007) 5822)
   (Kun den bulgarske, den engelske, den estiske, den finske, den franske, den græske, den italienske, den lettiske, den litauiske, den maltesiske, den nederlandske, den polske, den portugisiske, den rumænske, den slovakiske, den slovenske, den spanske, den svenske, den tjekkiske, den tyske og den ungarske udgave er autentiske)
   (2007/837/EF)
   KOMMISSIONEN FOR DE EUROPÆISKE FÆLLESSKABER HAR —
   under henvisning til traktaten om oprettelse af Det Europæiske Fællesskab,
   under henvisning til Europa-Parlamentets og Rådets beslutning nr. 575/2007/EF af 23. maj 2007 om oprettelse af Den Europæiske Tilbagesendelsesfond for perioden 2008-2013 som en del af det generelle program om solidaritet og forvaltning af migrationsstrømme (1), særlig artikel 18, og
   ud fra følgende betragtninger:
   
               (1)
            
            
               Kommissionen bør vedtage strategiske retningslinjer, som indeholder en ramme for fondens arbejde i den flerårige programmeringsperiode 2008-2013.
            
         
               (2)
            
            
               Retningslinjerne bør fastlægge prioriteterne og, i medfør af artikel 15, stk. 4, i beslutning nr. 575/2007/EF, de specifikke prioriteter, som sætter de medlemsstater, som ikke er omfattet af Samhørighedsfonden, i stand til at forhøje samfinansieringen af fællesskabsandelen til 75 % for projekter, som samfinansieres af fonden.
            
         
               (3)
            
            
               I medfør af artikel 1 og 2 i protokollen om Danmarks stilling, der er knyttet som bilag til traktaten om Den Europæiske Union og til traktaten om oprettelse af Det Europæiske Fællesskab, er denne beslutning ikke bindende for og finder ikke anvendelse i Danmark.
            
         
               (4)
            
            
               I henhold til artikel 3 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, meddelte Irland ved skrivelse af 6. september 2005, at Irland ønsker at deltage i vedtagelsen og anvendelsen af beslutning nr. 575/2007/EF.
            
         
               (5)
            
            
               I henhold til artikel 3 i protokollen om Det Forenede Kongeriges og Irlands stilling, der er knyttet som bilag til traktaten om Den Europæiske Union og traktaten om oprettelse af Det Europæiske Fællesskab, meddelte Det Forenede Kongerige ved skrivelse af 27. oktober 2005, at det ønsker at deltage i vedtagelsen og anvendelsen af beslutning nr. 575/2007/EF.
            
         
               (6)
            
            
               De i denne beslutning fastsatte foranstaltninger er i overensstemmelse med udtalelse fra det fælles udvalg for solidaritet og forvaltning af migrationsstrømme, som er nedsat ved artikel 56 i Europa-Parlamentets og Rådets beslutning nr. 574/2007/EF af 23. maj 2007 om oprettelse af Fonden for De Ydre Grænser for perioden 2007-2013 som en del af det generelle program om solidaritet og forvaltning af migrationsstrømme (2) —
            
         VEDTAGET FØLGENDE BESLUTNING:
   Artikel 1
   Retningslinjerne for fastlæggelse af prioriteterne og de specifikke prioriteter for den flerårige programmeringsperiode 2008-2013 er fastsat i bilaget.
   Artikel 2
   Denne beslutning er rettet til Kongeriget Belgien, Republikken Bulgarien, Den Tjekkiske Republik, Forbundsrepublikken Tyskland, Republikken Estland, Irland, Den Hellenske Republik, Kongeriget Spanien, Den Franske Republik, Den Italienske Republik, Republikken Cypern, Republikken Letland, Republikken Litauen, Storhertugdømmet Luxembourg, Republikken Ungarn, Republikken Malta, Kongeriget Nederlandene, Republikken Østrig, Republikken Polen, Den Portugisiske Republik, Rumænien, Republikken Slovenien, Den Slovakiske Republik, Republikken Finland, Kongeriget Sverige, Det Forenede Kongerige Storbritannien og Nordirland.
   
      Udfærdiget i Bruxelles, den 30. november 2007.
      
         
            På Kommissionens vegne
         
         Franco FRATTINI
         
         
            Næstformand
         
      
   
   
      (1)  EUT L 144 af 6.6.2007, s. 45.
   
      (2)  EUT L 144 af 6.6.2007, s. 22.
   
      BILAG
      De strategiske retningslinjer, som er fastsat nedenfor, skal ses i sammenhæng med Det Europæiske Råds opfordring i Tammerfors i 1999 til en mere effektiv forvaltning af migrationsstrømmene i alle faser, som også omfattede en fællesskabspolitik for tilbagesendelse og bekæmpelsen af ulovlig indvandring.
      Medlemsstaterne bør under udarbejdelsen af deres udkast til flerårige programmer tildele de disponible midler under denne fond til tre af fire nedenstående prioriteter, idet de selv kan tage stilling til den mest effektive fordeling af de finansielle ressourcer, som de har fået tildelt i henhold til deres behov.
      PRIORITET 1:   Støtte til udviklingen af en strategisk tilgang i medlemsstaterne til forvaltning af tilbagesendelse
      Dette omfatter udviklingen af alle aspekter af integreret forvaltning af tilbagesendelse. I henhold til artikel 3, stk. 2, i beslutning nr. 575/2007/EF bør en integreret tilbagesendelsesforvaltning være baseret på en overordnet vurdering af de potentielle tilbagevendende personers situation i medlemsstaten og i deres hjemland og udfordringerne i forbindelse med de planlagte foranstaltninger, den bør fastsætte målene herfor og omfatte en bred vifte af foranstaltninger med sigte på en effektiv og holdbar tilbagesendelse, herunder forberedelse, håndhævelse og opfølgning af udsendelserne.
      Inden for denne prioritet kan fællesskabsandelen forhøjes til 75 % for integrerede tilbagesendelsesplaner med sigte på følgende specifikke prioriteter:
      
                  1)
               
               
                  Programmer for støttet frivillig tilbagevenden.
               
            
                  2)
               
               
                  Økonomiske incitamenter og foranstaltninger til afhjælpning af den særlige situation for sårbare tilbagevendende personer.
               
            
                  3)
               
               
                  Integrerede tilbagesendelsesplaner, der støtter tilbagesendelsen af tredjelandsstatsborgere eller statsløse, som ikke er omfattet af Fællesskabets tilbagetagelsesaftaler eller nationale bilaterale tilbagetagelsesaftaler, til hjemlande, tidligere opholdslande eller transitlande, med hvilke samarbejdet om tilbagesendelse er særlig vanskeligt.
               
            PRIORITET 2:   Støtte til samarbejdet mellem medlemsstaterne om forvaltning af tilbagesendelse
      Dette omfatter udformning og gennemførelse af integrerede tilbagesendelsesplaner samt samarbejde på specifikke områder af integreret tilbagesendelsesforvaltning, såsom forberedelse, håndhævelse og opfølgning af fælles udsendelser med fly og over land.
      Inden for denne prioritet kan fællesskabsandelen forhøjes til 75 % for projekter med sigte på følgende specifikke prioritet:
      
                  —
               
               
                  Integrerede tilbagesendelsesplaner, som er udarbejdet og vil blive gennemført i samarbejde med andre medlemsstater og, hvis det er hensigtsmæssigt, med FRONTEX-agenturet, ikke-statslige organisationer og/eller internationale organisationer for at forene fælles færdigheder, erfaringer og ressourcer hos medlemsstaternes myndigheder og de andre involverede organisationer.
               
            PRIORITET 3:   Støtte til specifikke innovative (inter)nationale værktøjer til forvaltning af tilbagesendelse
      Dette omfatter oprettelse eller forbedring af rådgivning og informationsforanstaltninger om tilbagesendelse og reintegration af de tilbagevendende personer i bestemmelseslandet, samarbejdsmetoder med de konsulære myndigheder og/eller indvandringsmyndighederne, herunder uddannelse, og metoder til at opnå oplysninger om udokumenterede tredjelandsstatsborgere eller statsløse.
      Inden for denne prioritet kan fællesskabsandelen forhøjes til 75 % for projekter med sigte på følgende specifikke prioriteter:
      
                  1)
               
               
                  Projekter, som foreslår særligt innovative måder og midler til at oplyse og rådgive potentielle tilbagevendende personer om situationen i bestemmelseslandet og/eller innovative incitamenter til at øge antallet af frivilligt tilbagevendende personer baseret på respekten for de pågældendes værdighed.
               
            
                  2)
               
               
                  Projekter til afprøvning af nye arbejdsmetoder, der kan fremskynde dokumentationsarbejdet vedrørende de tilbagevendende personer i samarbejde med de konsulære myndigheder og indvandringsmyndighederne i tredjelande.
               
            PRIORITET 4:   Støtte til udvikling af EF-standarder og bedste praksis om forvaltning af tilbagesendelse
      Dette omfatter anvendelsen af de eksisterende og kommende fælles standarder, der er nævnt i betragtning 13 og 14 i beslutning nr. 575/2007/EF, og fremme af (inter)national bedste praksis og metoder til at samarbejde med de relevante myndigheder i andre medlemsstater, f.eks. ved anvendelse af ICONET.
      Inden for denne prioritet kan fællesskabsandelen forhøjes til 75 % for projekter med sigte på følgende specifikke prioriteter:
      
                  1)
               
               
                  Evalueringer og kontrolbesøg til måling af fremskridtene med tilbagesendelsesprogrammer, -værktøjer og -procedurer.
               
            
                  2)
               
               
                  Foranstaltninger på nationalt plan til sikring af en retfærdig og effektiv gennemførelse af de fælles standarder for tilbagesendelse, som fastlagt i fællesskabslovgivningen herom, herunder uddannelse af aktører.